
	En kjemisk reaksjon

Hva kan vi observere ved en kjemisk reaksjon? 



Innhold
2 kobbersulfatløsning
2 stålull 

1 tørkepapir
Sikkerhet
kobbersulfatløsning:

Advarsel 
Meget giftig, med langtidsvirkning, for liv i vann.

Tiltak 

Løsningen uskadeliggjøres eller tømmes på resteflaske for kobberioner.

	Gjennomføring

1. Beskriv stålullen og kobbersulfatløsningen

2. Putt den ene stålullen ned i et av rørene med kobbersulfatløsning. Snu røret opp og ned noen ganger slik at stålullen kommer i god kontakt med kobbersulfatløsningen. Det andre røret bruker du til sammenligning (blindprøve). 

3. Beskriv det du observerer.

4. Tøm innholdet på tørkepapiret. Beskriv hvordan stålullen (eller restene av den) ser ut.

5. Putt den andre stålullen i blindprøven for å uskadeliggjøre kobbersulfatløsningen (se også ”Rydding”).



	Resultat


	Hvilke forandringer har skjedd med løsningen?



Hvilke forandringer har skjedd med stålullen?


	Konklusjon


	Hvilke forandringer kan vi observere ved en kjemisk reaksjon?




Beskriv den kjemiske reaksjonen med en ordligning.


	Rydding


	Rester av kobbersulfatløsning kan uskadeliggjøres ved å putte stålull i løsningen og vente til blåfargen er borte. Sorter avfallet og legg det i riktige avfallsdunker:

· i vasken: Rester av løsninger som ikke er blå.
· plastemballasje: Pose, propper og rør

· restavfall: Tørkepapir med løsninger (som ikke er blå), stålull og rester av stålull



	


	Kjennetegn på en kjemisk reaksjon

Hvilke forandringer kan vi observere og bruke som kjennetegn på at det har skjedd en kjemisk reaksjon?



Innhold
1 kalsiumklorid (vannfritt) i stort rør 
1 natriumhydrogenkarbonat i lite rør
1 BTB-løsning (bromtymolblått, indikatorløsning) 
1 lynlåspose
2 tørkepapir

Sikkerhet
Vannfritt kalsiumklorid:

Advarsel

Gir alvorlig øyeirritasjon.

Tiltak

Benytt vernebriller

[image: image5.jpg]






	Gjennomføring

1.

Beskriv BTB-løsningen og de to faste stoffene du har fått utdelt. 

[image: image7.jpg]



2.

 3.

Tøm kalsiumklorid og natriumhydrogenkarbonat ned i lynlåsposen. Legg røret med BTB-løsningen inn posen. Korken skal sitte på, men det kan være lurt og kjenne etter at den ikke sitter for fast. Korken skal tas av inne i posen når posen er lukket. 

Klem ut så mye luft som mulig og lukk posen godt. Pass på at det ikke kommer noe pulver i "låsen". Da er det ikke sikkert at posen blir tett.

4. 

Ta korken av røret med BTB-løsning, uten å åpne posen, og la løsningen renne ut. Snu og vend litt på posen slik at alt blir godt blandet.

5. 

Følg nøye med! Hva ser du? Kjenn forsiktig på posen. Skriv ned alle forandringer du observerer.




	Resultat


	Hvilke forandringer har du observert?


	
	Gassen som dannes i posen, er karbondioksid. Hva kan du gjøre for å bekrefte at gassen virkelig er karbondioksid og samtidig forvisse deg om at det ikke er en annen gass?


	Konklusjon


	Kjennetegn på at det har skjedd en kjemisk reaksjon er:


	Rydding


	 Sorter avfallet og legg det i riktige avfallsdunker:

· plastemballasje: Tomme plastrør, propper og den rene posen

· restavfall: Pose med tørkepapir og løsninger



	


	5. årstrinn. 

Hva er en flamme?

Hva er det som skjer når noe brenner? Hva skal til for at noe skal brenne? Hvordan slukker vi flammen? 



Innhold
1 kakelys 

1 modelleire til lysestake
1 fyrstikker
1 binders (metall)
1 tørkepapir
Sikkerhet
Vær forsiktig med åpen flamme!

Tiltak
Samle løst hår og løse klær.

Ikke hold bindersen for lenge i flammen! Den blir fort varm.

	Gjennomføring

1. 

Sett lyset fast på bordet i klumpen med modelleire. Tenn lyset og la det brenne en stund til det blir en fin flamme. Studér flammen.
Beskriv de forskjellige sonene flammen består av. 

2. 

Stikk bindersen inn i flammen. Ikke hold den for lenge i flammen. Den blir fort så varm at du ikke kan holde i den.
Observer og beskriv det som skjer.

Legg bindersen fra deg på noe som tåler varme og husk at sot setter stygge flekker.

3. 

Blås ut lyset. 
Observer og beskriv det som skjer.

4. 

Tenn lyset igjen. 
Tenn en fyrstikk og hold den klar.
Blås ut lyset enda en gang og stikk den brennende fyrstikken inn i røyken fra veken og se om du kan tenne på røyken (uten å komme nær veken).




	Resultat

	Se på bildet til venstre og beskriv hva som skjer i de forskjellige delene av flammen.
E: 
 


D:


C:


B:


A:


	Forklar det du har observert og beskrevet i punkt 2.

	Forklar det du har observert og beskrevet i punkt 3.

	Forklar det du har observert og beskrevet 4.

	Konklusjon


	Hva er det som skjer når noe brenner?

 
Hva skal til for at noe skal brenne? 

Hvordan slukker vi flammen?


	Rydding


	 Sorter avfallet og legg det i riktige avfallsdunker:

· gjenbruk: Fyrstikkesken

· plastemballasje: Posen

· metall: Bindersen

· restavfall: Brente fyrstikker, modelleire og rester av kakelys


	


	Fem hvite stoffer

Hvilket stoff er det ukjente stoffet (det er et av de fem kjente)? Hva vil det si at et stoff er løselig i vann? Løses det like mye av forskjellige løselige stoffer? 


Innhold
1 natron (grønt)
1 kremortartari (blått)
1 sukker (oransje/fiolett)
1 salt (gul)
1 stivelse, potetmel (rød/rosa) 

1 ukjent stoff (brunt)
1 tørket rødkål (fargeløst rør)
9 plastrør med propper
1 plastspatel

2 tørkepapir

Sikkerhet
Ingen tiltak


Ekstra
vann

	Gjennomføring

1. 

Undersøk om de fem stoffene er løselige i vann: 
Merk et rør med navnet på ett av de fem stoffene. Ta litt av dette stoffet ytterst på plastspatelen, bruk den smale enden, og putt det opp i røret og fyll det halvfullt med vann. Sett i en propp og rist. Gjør det samme med de fire andre kjente stoffene, rengjør spatelen mellom hvert stoff. Beskriv det du observerer og noter resultatene i skjemaet. Er løsningen klar/gjennomsiktig, er stoffet løselig. Er løsningen grumsete når du har ristet på den, er stoffet ikke løselig. Husk at det kan ta litt tid å løse stoffene.

2. 

Undersøk løsningene med rødkål: 
Tilsett litt tørket rødkål til hver av de fem rørene med løsninger. Sett på proppene, rist og la rørene ligge litt så rødkålfargen blandes i løsningene. Studer fargene på de forskjellige løsningene og noter om løsningen er rød, blå eller lilla. Hvor sterk fargen er, avhenger bare av hvor mye rødkål du har brukt, det skal ikke noteres. Ikke bry deg om grumset rødkålen lager, bare noter fargene.

3. 

Undersøk hvor mye stoff som løses i vann:
Sukker og salt har samme ”rødkålfarge”. For å kunne skille disse fra hverandre kan du undersøke hvilket av disse to stoffene som er mest løselig i vann Det kan du finne ut slik: Fyll et rør ca 1/3 fullt med sukker og et rør 1/3 fullt med salt. Fyll rørene nesten fulle med vann, sett på propper og rist godt til alt stoffet er løst i det ene av rørene. Noter resultatet i skjemaet.

4.

Undersøkelse av ukjent stoff:
Bruk de tre testene og finn ut hvilket av de fem stoffene, natron, sitronsyre, sukker, salt, stivelse eller potetmel, det ukjente stoffet er. 




	Resultat


	Noter resultatet for de fem hvite stoffene du har undersøkt og resultatet fra undersøkelsen av det ukjente stoffet. 


	Stoff

Ta litt stoff i mye vann. Er stoffet løselig i vann?

Løsningens farge med rødkål

Mye stoff tilsettes ”like mye” vann. Løses alt stoffet?

Kremortartari 

(blå)

 

 

 

Sukker 

(oransje/fiolett)

 

 

 

Stivelse 

(rød/rosa)

 

 

 

Salt 

(gul)

 

 

 

Natron 

(grønn)

Ukjent prøve 

(brun)

 

 

 


	Konklusjon


	Hvilket stoff er det ukjente stoffet (det er et av de fem kjente)? Hva vil det si at et stoff er løselig i vann? Løses det like mye av forskjellige løselige stoffer? 
Hvilke kjennetegn har du for de fem hvite stoffene du har undersøkt? 

Natron: 

Kremortartari:

Sukker:

Salt:

Stivelse, potetmel:

Hvilke stoff er den ukjente prøven?


	Rydding


	 Sorter avfallet og legg det i riktige avfallsdunker:

· plastemballasje: Pose, tomme plastrør og propper

· restavfall: Løsninger tømt ut på tørkepapir.



	


	Bruspulver

Hvordan lager vi bruspulver? Hvilken blanding smaker best? 



Innhold
1 sukker med smak og aroma i beger
1 sitronsyre i rør (umerket)
1 natron i rør (merket)
3 skjeer (måleskjeer)
3 beger med lokk

1 tørkepapir

Sikkerhet
Sitronsyre:

Advarsel

Gir alvorlig øyeirritasjon.

Tiltak

Benytt vernebriller.

	Gjennomføring

1. 

Sett begrene ved siden av hverandre på et papir og merk dem A, B og C.. Fordel sukkeret med smak og aroma jevnt på de tre begrene.

2. 

Tilsett sitronsyre og natron i alle begrene, men lag tre forskjellige blandinger. Bruk en strøken teskje som mål

A.  1 ts natron + 1 ts sitronsyre

B.  2 ts natron + 1 ts sitronsyre

C.  1 ts natron + 2 ts sitronsyre

[image: image70.png]


Bland godt. 




3. Smak på de tre bruspulverblandingene og bestem deg for hvilken du synes smaker best, nest best osv.. Gi den beste blandingen nummer 1, den nest beste nummer 2 osv. Se på figuren til høyre. Den viser at bruspulver B smaker best og har fått nr. 1

4. Skriv inn resultatet fra alle gruppene i klassen i en tabell på tavlen og legg sammen numrene for hvert bruspulver. Det bruspulveret som har lavest sum, "vinner".




	Resultat


		Gruppen:

		Klassen:

	Vurder målingene og diskuter resultatene.


		
	Konklusjon


	Hvorfor "bruser" bruspulveret?


Hvilket bruspulver er best?


Hva er oppskriften på det beste bruspulveret? 


	Rydding


	 Sorter avfallet og legg det i riktige avfallsdunker:

· plastemballasje: Tomme rør og begre, propper, skjeer og pose

· restavfall: Bruspulver, hvis du ikke vil spise det.



	


	Karbondioksid i pusten

Luften vi puster ut inneholder gassen karbondioksid. Hva skjer når gassen karbondioksid løses i vann? Hvordan kan vi påvise gassen karbondioksid?



Innhold
2 begre
2 sugerør 
1 BTB-løsning (bromtymolblått)
1 kalkvann (mettet løsning)
1 tørkepapir
[image: image71.png]


Sikkerhet
Kalkvann:

Advarsel

Gir alvorlig øyeirritasjon.

Tiltak

Benytt vernebriller.

	Gjennomføring

1. 

Tøm kalkvannet i et av de små begrene og noter hvordan løsningen ser ut.

Blås forsiktig med sugerøret ned i løsningen til du ser en forandring. Unngå sprut! Beskriv forandringen og noter det du ser.

2. 

BTB er en syre-baseindikator som er blå i basisk løsning og gul i sur løsning. Tøm BTB-løsningen i det andre av de små begrene. Noter hvordan løsningen ser ut.

Blås med sugerøret ned i løsningen til du ser at fargen endrer seg. Noter fargen du har fått.




	Resultat


	Forklar det du har observert og beskrevet i punkt 1.

	Forklar det du har observert og beskrevet i punkt 2.

	Konklusjon

	
	Hvordan kan vi påvise gassen karbondioksid?

	Hva kan du si om løsningen vi får når gassen karbondioksid løses i vann?

	Rydding


	 Sorter avfallet og legg det i riktige avfallsdunker:

· plastemballasje: Tomme rør, propper, begre, sugerør, pose

· restavfall: Tørkepapir med løsninger


	

	


	Karbondioksid fortrenger luft

Karbondioksid er en gass som er tyngre enn luft. I denne aktiviteten skal vi vise at vi kan helle karbondioksidgass ned i et kar med oksygen og se at karbondioksidgassen legger seg på bunnen av karet og skyver oksygengassen vekk. 



Innhold
1 fyrstikkeske
1 telys 
1 natron i gult rør
1 sitronsyre i blått rør
1 tørkepapir

Separat
2 begre 

Ekstra
vann
saks
Sikkerhet
Vær forsiktig med åpen flamme!
Sitronsyre:

Advarsel

Gir alvorlig øyeirritasjon.

Tiltak

Benytt vernebriller. 

Samle løst hår og løse klær.

	Gjennomføring

[image: image34.jpg]



1. 

Klipp det ene begeret over omtrent midt på, kast bunnen. Tenn telyset og sett det ved siden av det avklipte begeret.

2. 

Tøm all sitronsyre og all natriumhydrogenkarbonat (natron) opp i det andre begeret. Tilsett vann, ca 1 cm opp i begeret og la det stå til den kraftigste brusingen er over.  Det bruser kraftig fordi det utvikles karbondioksidgass. Begeret er nå fullt av karbondioksidgass., luften er skjøvet ut. Det kan du sjekke ved å se om en brennende fyrstikk slukker når du fører den ned i begeret.

Sett det avklipte begeret over telyset.

3. 

Tøm karbondioksidgassen som er i begeret, over telyset. Hva skjer?




	Resultat/Konklusjon


	Forklar hvordan dette forsøket viser at karbondioksid er tyngre enn luft.

	Rydding


	 Sorter avfallet og legg det i riktige avfallsdunker:

· gjenbruk: Fyrstikker, (telys)

· plastemballasje: Pose, begre. 

· restavfall: Tørkepapir med løsning av natron, sitronsyre og vann. 


	


	Hydrogengass

Magnesium reagerer med en sur løsning og det dannes hydrogengass. Hvordan kan vi vite at det er hydrogengass som dannes? Hva kan vi bruke som påvisningsreaksjon på hydrogengass?



Innhold
1 sitronsyreløsning 
1 bit magnesium 
1 fyrstikkeske

1 tørkepapir

Sikkerhet.
Vær forsiktig med åpen flamme!
[image: image73.png]


Magnesium:

  Fare
Ved kontakt med vann utvikles brannfarlige gasser som kan selvantenne.
Tiltak

Samle løst hår og løse klær.
La rester av magnesiumbiter reagere med sitronsyreløsningen.

	Gjennomføring

1. 

Putt biten med magnesium opp i røret. Hva skjer?

2. 

Det er best å jobbe to sammen i resten av forsøket. Når det bruser godt i røret, skal en av dere holde tommeltotten fast og tett mot røråpningen. 

Den andre tenner en fyrstikk og holder den brennende fyrstikken klar ved siden av røret. 

3. 

Når det kjennes et tydelig trykk i røret under tommelen, føres flammen bort til røråpningen med det samme tommelen tas vekk. Beskriv og noter det dere observerer.



5. 

Nevn andre sure løsninger vi kunne brukt i dette forsøket.




	Resultat


	Skriv en ordligning for det du observerer i punkt 2

	Forklar det du har observert og beskrevet i punkt 3.

	Hvilke sure løsninger reagerer med magnesium og gir hydrogengass?

	Konklusjon


	Hva kan vi bruke som påvisningsreaksjon på hydrogengass? 

	Rydding


	 Sorter avfallet og legg det i riktige avfallsdunker:

· gjenbruk: Fyrstikkesken

· plastemballasje: Pose, propp og tomt rør 

· restavfall: Løsninger som er sugd opp i tørkepapir og brente fyrstikker 


	


	Oksygengass

Hydrogenperoksid spaltes i vann og oksygengass og med katalysatoren mangandioksid (brunstein) går det fort. Hvordan kan vi påvise oksygengass?


Innhold
1 mangandioksid
1 hydrogenperoksidløsning i brun flaske, 3 % 
1 fyrstikkeske
1 trepinne
1 modelleire
1 dråpeteller
1 tørkepapir
Sikkerhet
Vær forsiktig med åpen flamme!

Tiltak
Samle løst hår og løse klær.

	Gjennomføring

1. 

Sett røret med mangandioksid (brunstein) fast på bordet i klumpen med modelleire. Sug opp litt hydrogenperoksid med dråpetelleren og tøm den i røret med mangandioksid. Observer og noter det du ser. 
Tenn på trepinnen og la den brenne en stund med god flamme slik at det blir et godt stykke av pinnen som gløder. 

2. 

Blås ut flammen. "Dypp" den glødende flisen ned i røret. Den skal fort ned og fort opp igjen. Pass på at du ikke stikker den så langt ned at den blir våt.

3. 

Hva skjer med den glødende flisen når den "dyppes" ned i røret.




	Resultat


	Forklar det du har observert og beskrevet i punkt 1.

	Forklar det du har observert og beskrevet i punkt 3.

	Forklar det du har observert og beskrevet i punkt 4.

	Konklusjon


	Hvordan kan vi påvise oksygengass? 


	Rydding


	 Sorter avfallet og legg det i riktige avfallsdunker:

· gjenbruk: Fyrstikkesken, glassflasken

· plastemballasje: Posen, proppen, tom dråpeteller

· restavfall: Løsninger tømt ut på et tørkepapir, skittent rør, resten av trepinnen og modelleire



	


	Ammoniakk

Rengjøringsmiddelet Salmi er en løsning av gassen ammoniakk i vann, ca. 10 %. Den sterke lukten av Salmi skyldes at ammoniakkgassen stikker av fra løsningen. Ved oppvarming omdannes hornsalt til nye stoffer som alle er gasser. Derfor brukes hornsalt som hevemiddel i kakebaking. Hvilke gasser dannes ved oppvarming av hornsalt? 



Innhold
1 hornsalt i lite rør
1 ammoniakkløsning i rør (fargeløs)
1 kobbersulfatløsning i rør (lys blå løsning) 
1 treklype
2 bomullspinner

1 glassrør
1 spritbrenner i pose:

1 tørkepapir

1 fyrstikkeske

Ekstra
saks

Sikkerhet
Vær forsiktig med åpen flamme! Vær forsiktig - glass som varmes opp kan sprekke.

Kobbersulfatløsning:

Advarsel. Meget giftig, med langtidsvirkning, for liv i vann 
Rødsprit:

Fare. Meget brannfarlig væske og damp.

Tiltak

Benytt vernebriller. Samle løst hår og løse klær. Bomullspinnen med kobbersulfat vaskes med mye vann før den kastes som restavfall. Vaskevannet samles på resteflaske for kobberioner.

	Gjennomføring

1.

Påvisning av gassen ammoniakk
Dypp en bomullspinne i kobbersulfatløsningen, legg den ned i røret med ammoniakkløsning og sett i proppen. Observer og noter fargen kobberionene får når de reagerer med ammoniakk. Dette viser en påvisningsreaksjon for ammoniakk som kan brukes til å teste om det dannes ammoniakk når vi varmer opp hornsalt.

2. 

Slik lager du en enkel spritbrenner:
Sett dramsglasset fast på bordet med en klump modelleire. Putt den lange enden av veken ned i glasset og la bindersen henge på kanten av glasset. Fyll glasset med rødsprit. Når du tenner på den korte enden av veken, har du en enkel liten spritbrenner.

3. 

Oppvarming av hornsalt: Overfør hornsaltet til glassrøret og sett treklypen på røret, helt ytterst ved åpningen. Lukt forsiktig på hornsaltet. Noter hva du lukter. Dunk litt på glasset med hornsalt så det meste kommer ned i bunnen av glasset. Tenn spritbrenneren og varm opp hornsaltet. Dypp en bomullspinne i kobbersulfatløsningen og hold den foran åpningen på glasset med hornsalt mens du varmer opp (se bildet). Hva ser du? Noter.

4. 

Fortsett å varme opp (uten bomullspinne) og studer det som skjer inne i glasset. Hva ser du på veggene i glasset? Noter. 

5.

Varm opp til det ikke er noe hornsalt igjen i glasset. 
IKKE TA PÅ GLASSET!    IKKE LEGG DET PÅ BORDET!

La glasset være i klypen. Sett klypen på bordet slik at glasset står med bunnen i været. La det stå slik til det blir helt kaldt.


	Resultat

Hvilke to gasser har du påvist at det dannes ved oppvarming av hornsalt? 
Skriv formelen for disse gassene.
Hornsalt er ammoniumhydrogenkarbonat og har formelen NH4HCO3.

Start med NH4HCO3. Det er 1 N, 5 H, 1 C og 3 O  i formelen. ”Trekk fra” bokstavene som er i formelen for vann og for ammoniakk. Hva blir igjen, hvilke bokstaver og hvor mange av hver? 
Hvilken gass kan det være formel for. 
Hva heter den tredje gassen hornsalt avgir ved oppvarming?.
Forklar hvorfor hornsalt kan brukes som hevemiddel i kakebaking.  Hvorfor lukter det ikke vondt av kaker bakt med hornsalt?

Konklusjon

Hvilke gasser dannes når vi varmer opp hornsalt? Skriv ordligning for reaksjonen .

Skriv reksjonsligningen med formler. 
Rydding

 Sorter avfallet og legg det i riktige avfallsdunker:

· gjenbruk: Treklype (glassrør?)

· plastemballasje: pose, propper, lite plastrør

· glass: Glassrør og dramsglass

· metall: Bindersen

· restavfall: Tørkepapir med løsninger, veke, modelleire, Bomullspinner med kobbersulfat vaskes med mye vann før de kastes. (kan eventuelt behandles med stålull og deretter kastes som restavfall)




	7. årstrinn
Kjemisk reaksjon med nikkelioner

Med et spesielt nikkelreagens, DMG (dimetylglyoksim) kan vi påvise nikkelioner i mynter, smykker o.l. Inneholder et kronestykke nikkel?



Innhold

4 bomullspinner med nikkelreagens (DMG)
1 ammoniakkløsning i lite rør
1 nikkelsulfatløsning i stort rør
1 kronestykke
1 tørkepapir
Sikkerhet
Ingen tiltak 

	Gjennomføring

1. 

En bomullspinne med nikkelreagens dyppes i ammoniakkløsningen og puttes i løsningen med nikkelsulfat. Hva ser du? Noter hvordan en positiv test på nikkelioner ser ut. Gjem røret for sammenligning senere. 

2. 

Dypp en bomullspinne med nikkelreagens i ammoniakkløsningen og gni den mot kronestykket. Hva ser du? Noter.

3. 

Dypp en bomullspinne med nikkelreagens i ammoniakkløsningen og gni den mot et smykke, en nøkkel eller noe du tror kan inneholde nikkel. Får du en positiv test? Noter resultatet.



	Resultat


	Hvordan kan vi teste på nikkel og hvordan ser en positiv test ut?

	Forklar det du har observert og beskrevet i punkt 2.

	Forklar det du har observert og beskrevet i punkt 3.

	Konklusjon


	Er det nikkelioner på overflaten av et kronestykke? Inneholder er kronestykke nikkel? 


	Rydding


	 Sorter avfallet og legg det i riktige avfallsdunker:

· gjenbruk: Kronestykket

· plastemballasje: Tomme rør, propper og pose

· restavfall: Tørkepapir og bomullspinner med løsninger 



	


	7. årstrinn
Kjemisk reaksjon med stivelse

Stivelse blir blå med jod-løsning. Hva skjer med blåfargen ved oppvarming og avkjøling av løsningen?


Innhold
1 glassrør

1 klype 
1 spatel/rørepinne 
1 stivelse i rør 

1 jodløsning i brun flaske 

1 dråpeteller
1 fyrstikker
1 tørkepapir 

1 spritbrenner i pose:

Ekstra
saks
Sikkerhet
Vær forsiktig med åpen flamme! Vær forsiktig - glass som varmes opp kan sprekke.

Rødsprit:

Fare 
Meget brannfarlig væske og damp.
Tiltak

Benytt vernebriller. Samle løst hår og løse klær. 

	Gjennomføring

Slik lager du en spritbrenner:
Sett glasset fast på bordet med en klump modelleire og fyll glasset ¾ fullt med rødsprit. Fest veken i bindersen, slik som bildet til venstre viser, og putt den lange enden av veken ned i rødspriten. La bindersen ligge tvers over kanten av glasset. Når du tenner på den korte enden av veken, har du en enkel liten spritbrenner. Du slukker brenneren ved å blåse ut flammen som når du blåser ut et stearinlys.

1. 

Ta bitte litt stivelse på skaftet på rørepinnen og overfør det til glassrøret. Tilsett vann så røret blir omtrent halvfullt. Sett klypen helt øverst på glasset. Varm forsiktig til stivelsen er løst. Ikke varm i bunnen av glasset! Bare varm vannet i overflaten. Rør litt med rørepinnen. Etter at all stivelsen er løst, avkjøles løsningen. 

2. 

Skyv klypen ned på glasset som vist på bildet. Tilsett én dråpe jod-løsning. Hva ser du? Noter resultatet.

3. 

Sett klypen igjen øverst på glasset og varm opp. Husk at du bare må varme helt i overflaten på løsningen. Ta røret ut av flammen av og til og rør med rørepinnen. Rørepinnen kan stå i røret hele tiden mens du varmer opp. Pass på at det ikke begynner å koke. Ikke varm mer enn at blåfargen bare så vidt forsvinner.

4. 

Hvordan går det med blåfargen, når løsningen blir avkjølt igjen?




	Resultat


	Forklar det du har observert og beskrevet i punkt 2.

	Forklar det du har observert og beskrevet i punkt 3.

	Forklar det du har observert og beskrevet 4.

	Konklusjon


	Hva skjer med blåfargen ved oppvarming, og hva skjer når løsningen blir avkjølt igjen? 

	Rydding


	 Sorter avfallet og legg det i riktige avfallsdunker:

· gjenbruk: Fyrstikker

· plastemballasje: Tomme dråpetellere, rør med lokk, rørepinne og pose

· glass: Glassrøret, brun flaske

· metall: Binders 

· restavfall: Modelleire, veke, klype, kork og tørkepapir med løsninger



	


	7. årstrinn
Kjemisk reaksjon med proteiner

Vi kan påvise proteiner med et "proteinreagens" som vi lager selv. Reagenset skifter farge fra lys blågrønn til blå-lilla hvis det er proteiner til stede. Er det proteiner i melkepulver? Er det proteiner i gelatin?


Innhold
1 tomt rør med propp
1 dråpeteller

1 natriumhydroksidløsning i rør
1 gelatinbit i rør 
1 morsmelkepulver i rør
1 kobbersulfatløsning i dråpeteller (blå)

1 tørkepapir

Ekstra 
saks

resteflaske for kobberioner
Sikkerhet

Kobbersulfatløsning:

Advarsel 

Meget giftig, med langtidsvirkning, for liv i vann. 

Natriumhydroksidløsning:

Advarsel

Gir alvorlig øyeirritasjon                                                                                             
Tiltak

Benytt vernebriller. Rester av kobbersulfatløsning tømmes på resteflaske for kobberioner.

	Gjennomføring

1.

Bruk dråpetelleren og overfør 2 mL natriumhydroksidløsning til røret med gelatinbiten og til røret med melkepulver. Overfør 2 mL natriumhydroksidløsning til det tomme røret. Dette røret skal ikke tilsettes noe prøve, det er blindprøve (kontroll). Sett propper i rørene, Rist rørene med prøver godt, i minst to minutter.

2.

Tilsett 5 dråper kobbersulfatløsning til alle tre rør (to med prøver og en blindprøve). Sett i proppene igjen og rist. La rørene ligge i ro i noen minutter. Observer og noter fargene.

Vær klar over at det kan bli ganske forskjellige farger i de forskjellige rørene. Kontrollrøret har en blågrønn farge. Hvis vi har protein til stede i prøven, får vi en blå til blå-lilla farge. 




	Resultat


	Rør med 

	Farge


	Blindprøve

	
	Gelatin (protein)

	
	Morsmelkepulver

	
	
Konklusjon


	Kan du si om det er proteiner i prøvene? Begrunn svaret.


	Rydding


	 Sorter avfallet og legg det i riktige avfallsdunker:

· plastemballasje: Tomme dråpetellere, rør, propper og pose

· restavfall: Tørkepapir med løsninger. 



	


	7. årstrinn
Kjemisk reaksjon med reduserende sukker

Det finnes mange forskjellige typer sukker, som glukose (druesukker), fruktose (fruktsukker), laktose (melkesukker) og sukrose (vanlig sukker som farin, melis og raffinade). Ved hjelp av et reagens som kalles Benedicts løsning kan vi sortere forskjellige sukkerarter i to grupper som vi kaller "reduserende sukker" og  "ikke-reduserende sukker". Hvis et sukker er reduserende, vil reagenset forandre farge fra blått til rød-brunt. Her skal vi undersøke tre sukkerarter og finne ut hvilke som er reduserende sukker og hvilke som ikke er det.  


Innhold
1 sukkerbiter (sukrose)
1 druesukker (glukose) i rør 
1 melkepulver (laktose)
4 Benedicts løsning i rør (blå løsning)

1 binders 

1 spatel
1 tørkepapir


Separat
1 isoporbeger 

Ekstra
varmt vann
resteflaske for kobberioner

Sikkerhet
Benedicts løsning:

Advarsel

Gir alvorlig øyeirritasjon. Giftig, med langtids-virkning, for liv i vann.

Tiltak
Benytt vernebriller.

Rester tømmes på reste-flaske for kobberioner.

	Gjennomføring

1. 

Merk de fire rørene med Benedicts løsning med ”sukker”, ”glukose”, ”melk” og ”kontroll”. Bruk spatelen og overfør litt sukker (knus sukkerbiten først) til røret merket ”sukker”, litt glukose til "glukoserøret" og litt melkepulver til "melkerøret". Det siste røret skal ikke tilsettes noe, det er en kontroll (blindprøve). Sett på alle lokkene. 
2. 

Bruk bindersen og stikk et lite hull i alle lokkene. 

3. 

Fyll isoporbegeret omtrent halvfullt med kokende vann. Legg alle rørene opp i det varme vannet og la dem ligge i noen minutter.

4. 

Undersøk om fargen på løsningen i rørene har forandret seg eller ikke. Sammenlign dem med blindprøven. Noter resultatet i resultattabellen.




	Resultat


	Sukker
	Farge på Benedicts løsning etter oppvarming

	glukose (fra rør)

	
	sukrose (sukkerbit)

	
	laktose (melkepulver)

	
	
Konklusjon


	Hvilke av de sukkerartene du har testet er "reduserende" og hvilke er ”ikke reduserende”?

	Rydding


	 Ureagert Benedicts løsning tilsettes glukose og kan tømmes på tørkepapir og kastes som restavfall etter at det har reagert, eller tømmes i vasken og skylles ned med minst 1 liter vann. Sorter avfallet og legg det i riktige avfallsdunker:

· plastemballasje: Tomme rør 

· metall: Binders

· restavfall: Tørkepapir med løsninger, rester av sukkerbiter, glukose, melkepulver, isoporbeger og spatel

